Samiri

**Musa bin Zafar** (Arab: موسى بن ظفر السامري *Musa bin Zafar Samaria*; السامري *as-Sāmirī*) adalah saikung urang matan bani Israel nang maulah barhala sapi amas, maraga bani Israel rancak maminta alat paraga gasan manyambah Allah. Inya dikisahakan jadi pangikut Nabi Musa nang imbahnya jadi sasat wan inya marupakan salah saikung urang kafir nang disambat dalam Al-Qur'an.

## Etimologi
Musa bin Zafar nang dipinandui urang banyak sabagai *Samiri*, maraga ujar pandapat sahabat nabi, inya panduduk banua Samarra atawa as-Samirah. Pandapat lain manyambat ngaran lain Samiri adalah penisbatan gasan salah saikung kabilah bani Israil, lamun ujar pandapat lain manyambat amun, Musa Samiri adalah urang Bajarma, salah saikung urang panduduk nang manyambah sapi.

*Samiri* baasal matan basa Arab wan rancak dipakai ulih panduduk Albania. *Samiri* adalah sebuah variasi dari "*Samir*" gasan nang bapandir basa Albania, Arab, India wan Iran nang ba'asal matan basa Arab yaitu "*Samara*". bantuk feminin matan "*Samir*" adalah "*Samira*".

Sacara etimologi kuya Samiri rancak dikaitakan lawan wilayah Samaria atawa karajaan Israel Utara, biar balum ada bukti nang kuat kisah kaitan antara urang Israel bangaran Samiri lawan wilayah nang didiami sapalih Bani Israel di Utara Tanah Kana'an.

## Biografi
Manurut Muhammad Ibnu Ishaq (704 M-767 M) panyusun kitab *"Sirat ar-Rasulullah",* mariwayatakan kisah matan Ibnu Abbas, manyambat amun, “ Samiri adalah saikung panduduk Bajarma wan inya baasal matan kaum nang manyambah berhala. Dalam dirinya hudah tatanam kecintaan gasan panyambahan duwa patung wan barhala sapi. Samiri menampaiakan diri sabagai pangikut Nabi Musa di hadapan Bani Israil tagal hatinya bagulak lawan kaparcayaan padatuannya. Ujar Muhammad Ibnu Ishaq, Samiri adalah Ngaran kiauan panggilan gasan urang Kufur bangaran Musa bin Zafar.”

Dalam kisah-kisah Islam, baik matan Al-Qur'an atawa riwayat-riwayat, Samiri dikisahakan marupakan tokoh nang manyasatakan bani Israel. Bani Israel disuruh ulih Samiri gasan mambawa pahiasan amas ampun urang-urang Mesir, lalu Samiri manyalajurakan sakira pahiasan tadi ditimbai kadalam api nang hudah dinyalaakan dalam sabuting luang gasan dijadiakan patung babantuk anak sapi. Imbah ngitu buhannya manimbai wan maumpati apa nang disampaikan Samiri. Paampihannya Samiri kawa maulah barhala anak sapi bini nang diulah matan amas.

Imbah barhala ngitu jadi, disambatnya sabagai Tuhan Bani Israel wan Tuhan Nabi Musa AS. Kajadian naya cungul rahatan Nabi Musa manarima wahyu Taurat di bukit Sinai. Samiri maandak bakas jajak kuda malaikat Jibril nang mamimpin Nabi Musa wan Bani Israel maliwati Laut Habang, ihwal ngini nang maulah barhala tadi kawa mangaluarakan paalunan amun tatiup angin. 

Inya baisi baisi ilmu sihir, sabuting ilmu nang inya palajari waktu badiam di Mesir. Balum hilang lagi kaparcayaannya duwa kakuatan dewa nang inya yakini, yaitu agama paganisme, Samiri harus parcaya ka-Esaan Tuhan Nabi Musa. Sekte pagan nang mampangaruhi Samiri adalah ajaran nang tadapat di Mesir Bahari. Sabuting bukti panting nang mandukung kasimpulan ngini adalah amun anak sapi amas nang disambah bani Israel rahatan Nabi Musa lagi di Mungkur Sinai, sabujurnya adalah tiruan matan barhala Mesir, yaitu Hathor wan Aphis.

Saikung panulis nang baagama Keresten Richard Rives dalam bukunya nang bajudul *"[[Too Long in the Sun]]"*, manulis: "Hathor dan Aphis, dewa-dewa sapi bini wan dan laki bangsa Mesir, marupakan perlambang matan panyambahan matahari. Panyambahan buhannya sakadar sabuting tahap dalam sajarah pamujaan matahari ulih urang Mesir. Anak sapi amas di Mungkur Sinai adalah bukti nang labih pada cukup gasan mambuktiakan bahwa pesta nang digawi bakaitan duwa panyambahan matahari…."

Imbah barhala anak sapi ngitu dihancurakan lawan cara dibakar ulih Nabi Musa wan dibuang ka laut, lalu inya di usir matan buhannya wan kadada nang tahunya lagi inya baandak dimana.

## Hukuman gasan Bani Israel
Imbah ada suruhan Allah gasan hijrah maran Mesir ke Baitul Maqdis, sapalihan Bani Israel ada nang ingkar duwa Allah, nang Allah bari hukuman gasan dikurung di Padang Tih salawas 40 tahun. Salawas ngitu buhannya kada tahu kamana tujuan, buhannya baputar-putar wara disana. Salawas itu jua Allah tatap mambari karunia gasan buhannya lawan cara malindungi buhannya duwa awan, jadinya buhannya kada kapanasan wan manurunakan makanan nang bangaran *Manna* wan *Salwa*.

## Itihi jua

* Fir'aun
* Haman
* Qarun
* Ubay bin Khalaf
* Anak lembu emas

## Catatan batis

## Referensi

* Pesantren virtual.com ''Samiri dari suku Assamirah'' 
* kisah dibalik Kaballah
* Kisah Samiri Pembuat Anak Sapi
* Ibrah (Pelajaran) “Kisah Sapi Betina“ Al-Ustadz Abu Muhammad Harits di Asy-Syariah.com

## Pranala luar

* [Tafsir (Sura 7: verse 152) - false religion (the golden calf)](http://www.islamfrominside.com/Pages/Tafsir/Tafsir(7-152).html)
* Tafsir Ibn Kathir Tafsir.com 
* Samiri di Media Isnet.org